CELEX: 22016D0724
Language: ro
Date: 2015-03-20 00:00:00
Title: Decizia nr. 41/2015 a Comitetului mixt al SEE din 20 martie 2015 de modificare a anexei I (Chestiuni veterinare și fitosanitare) la Acordul privind SEE [2016/724]

19.5.2016   
               
               
                  RO
               
               
                  Jurnalul Oficial al Uniunii Europene
               
               
                  L 129/15
               
            DECIZIA NR. 41/2015 A COMITETULUI MIXT AL SEE
      din 20 martie 2015
      de modificare a anexei I (Chestiuni veterinare și fitosanitare) la Acordul privind SEE [2016/724]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva de punere în aplicare 2014/105/UE a Comisiei din 4 decembrie 2014 de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directiva 2002/53/CE și, respectiv, a articolului 7 din Directiva 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume (1) trebuie încorporată în Acordul privind SEE.
               
            
                  (2)
               
               
                  Prezenta decizie se referă la legislația privind chestiunile fitosanitare. Legislația privind aceste chestiuni nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde și la Principatul Liechtenstein, astfel cum se specifică în adaptările sectoriale ale anexei I la Acordul privind SEE. În consecință, prezenta decizie nu trebuie să se aplice Principatului Liechtenstein.
               
            
                  (3)
               
               
                  Prin urmare, anexa I la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      La punctele 14 (Directiva 2003/90/CE a Comisiei) și 15 (Directiva 2003/91/CE a Comisiei) din capitolul III al anexei I la Acordul privind SEE se adaugă următoarea liniuță:
      
                  „—
               
               
                  
                     32014 L 0105: Decizia de punere în aplicare 2014/105/UE a Comisiei din 4 decembrie 2014 (JO L 349, 5.12.2014, p. 44).”
               
            Articolul 2
      Textele Directivei de punere în aplicare 2014/105/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 21 martie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 20 martie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 349, 5.12.2014, p. 44.
      
         (*)  Nu au fost semnalate obligații constituționale.